Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Дебар, со седиште на ул. Атанас Илиќ бр. 45, Дебар застапуван од Директорот Крешник Пачуку и со Записник ИП1 број 16- 197 од 13.04.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Крешник Пачуку, Директор на ЈУ Меѓуопштински центар за социјална работа Дебар (во натамошниот текст: Центарот), за отстранување на констатираните недостатоци и неправилности во примената на Законот за социјална сигурност за старите лица, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице

1. Центарот во постапката за остварување на правото на социјална сигурност за старите лица, да врши непосреден увид во домаќинството на подносителот на барање, врз основа на кој ќе ја утврди потребата за остварување на правото и најмалку еднаш годишно да го преиспитува постоењето на фактите и условите за стекнување и користење на правото, согласно член 15 од Законот за социјална сигурност за старите лица, член 273 и член 274 став 2 од Законот за социјалната заштита.

**Рокот за извршување на изречената инспекциска мерка изнесува 30 дена од** **денот на добивање на решението и постојано.**

**2.** Центарот во постапката за остварување на правото на социјална сигурност за стари лица, да изготвува индивидуален план и наод и мислење на стручен работник, согласно член 15 од Законот за социјална сигурност за старите лица и член 281 од Законот за социјалната заштита.

**Рокот за извршување на изречената инспекциска мерка изнесува 30 дена од денот на добивање на решението и постојано.**

3. Центарот во постапката за остварување на правото на социјална сигурност за старите лица, да обезбедува по службена должност по пат на размена на податоците по електронски пат со надлежни институции потврда за исплата на воена инвалиднина, согласно член 4 став 1 алинеја 4 од Законот за социјална сигурност за старите лица и член 6 точка 15 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица (Службен весник на Република Северна Македонија,, број 109/2019, 188/2019 и 192/2020).

**Рокот за извршување на изречената инспекциска мерка изнесува 30 дена од денот на добивање на решението и постојано.**

4. Центарот, да ги преиспита донесените решенија во предметите на корисниците М. Ш.број: 09-1003/23 од 05.02.2023 годинa и М.И. број: 09-61 од 27.01.2023 година и при преиспитувањето целосно и правилно да ја утврди фактичката состојба во однос на тоа дали е настаната промена во имотната состојба на корисниците во однос на тоа што поседуваат регистрирано моторно возило, дали корисникот при поднесување на барањето дал вистинити податоци и дали известил за секоја промена на фактите и околностите кои влијаат на користење на правото. Во зависност од утврдената состојба Центарот да донесе ново соодветно решение. Соодветно на донесеното ново решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и член 305 од Законот за социјалната заштита.

**Рокот за извршување на изречената инспекциска мерка изнесува 30 дена од денот на добивање на решението.**

5. Центарот, да го преиспита донесеното решение во предметот на корисникот Р. Р. број: 09-1194/23 од 05.02.2023 година и при преиспитувањето целосно и правилно да ја утврди фактичката состојба во однос на тоа дали е настаната промена во материјалната состојба на корисникот и дали корисникот известил за секоја промена на фактите и околностите кои влијаат на користење на правото. Во зависност од утврдената состојба Центарот да донесе ново соодветно решение. Соодветно на донесеното ново решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и член 305 од Законот за социјалната заштита.

**Рокот за извршување на изречената инспекциска мерка изнесува 30 дена од денот на добивање на решението.**

5. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го задржува неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Дебар со седиште на ул. Атанас Илиќ бр. 45, Дебар, застапуван од Директорот Крешник Пачуку и составија Записник ИП1 број 16-197 од 13.04.2023 година, во кој се констатирани недостатоци и неправилности во предметите за остварување и користење на правото на социјална сигурност за старите лица.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-197 на 13.04.2023 година.

**Инспектори за социјална заштита:**

**Никола Димитровски**

**Соња Налбанти-Димоска**